***Юл йөрү кагыйдәләрен өйрәтү буенча ачык дәрес үрнәге***

***Тема: Авыл урамында транспорт хәрәкәтен күзәтү.***

Кереш өлеш

Беренче машина барлыкка килү кешелек җәмгыяте өчен гаять зур яңалык була. Бер яктан, аның уңайлыгы, тигезлеге һәм башка төрле мөмкинлекләре белән үзенә җәлеп итсә, икенче яктан, вакытлар үтү белән, юл транспортына кагылышлы проблемалар үзләрен чагылдыра башлый. Бу проблеманың иң аянычы -- кеше гомеренең куркыныч астында булуы, чөнки иминлек нәкъ менә үзебезне транспорт хәрәкәт итә торган урыннарда ничек тотуыбыз, юл кагыйдәләрен белү - белмәвебез белән бәйле. Машиналар хәрәкәте көннән -көн күбәйгән, балалар һәлакәте саны да бертуктаусыз арта барган саен, юл хәрәкәте иминлеген тәэмин итү актуаль проблемаларның берсенә әверелде. Аны чишү барышында балаларны алдан үзерләү әһәмиятле, чөнки юл һәлакәтләре күп очракта кечкенә җәяүлеләр аркасында барлыкка килә. Моның сәбәпләре күп төрле. Беренчедән, бу хәлләр транспорт йөртүченең игътибарсызлыгы, битарафсызлыгы, тизлекне арттыру аркасында барлыкка килсә, икенчедән, үзләренең куркыныч астына куючы җәяүлеләр гаепле. Ашыгу, дикъкатьсез булу, бигрәк тә ата -- аналарның, тәрбияче, укытучы, шуның нәтиҗәсе буларак, балаларның әлеге актуаль мәсьәләгә җитди карамау, ягъни элементлар юл кагыйдәләрен, юл билгеләрен белмәү, алар белән кызыксанмау, белгән очракта да тиешле таләпләрне үтәмәү -- болар барысы сәламәтлеккә зыян итүче, хәтта гомернең өзелүенә китерүче кайбер факторлар гына. Шуңа күрә дә урамда, юлда үзеңне дөрес тоту, югалып калмау өчен, инде мәктәпкәчә яшьтән үк сабыйларның булдыра алган кадәр кагыйдәләрне сеңдереп барулары зарури. Әлеге сәләтләрне барлыкка китерү, үстерү кебек җаваплы эшне, беренче чиратта, ата аналар үзләренчә йөкләргә тиеш. Еш кына зурлар сабыйларының урамда, юлда, транспорт эчендә хәвефсез тотуларына, шуның өстенә юл кагыйдәләрен белмәүләренә басым ясамыйча, үзләре дә аларны бозарга күп сорамыйлар. Шуның өчен дә балалар туп белән яки башка уеннар вакытында юл өстенә чыгуны гадәти хәл, дип беләләр. Икенче чиратта, бу эшкә без - балалар бакчасында эшләүче тәрбиячеләр алынырга тиеш. Бу эшне төрле формада оештыру үзенең уңай нәтиҗәләрен бирмичә калмаячак. Менә аларның кайберәүләре генә:

* Махсус мәйданчыклардагы дәресләр;
* Юл хәрәкәте буенча мероприятияләр (викторина, экскурсия, ярыш, уен  
  - шөгыльләр, дидактик уеннар, конкурслар, бәйрәмнәр);
* Әти - әниләр белән хезмәттәшлек.

Әлеге чараларны уздыру вакытында, балаларның яшь үзенчәлекләрен аңлап алу сәләтен исәпкә алган, кызыклы рәсемнәр, уеннар, дидактик материаллар белән тулыландырылган презентация куллансаң, алга куелган максатларга ирешү нәтиҗәсе һичшиксез югары булачак

Максат:Балаларны юл йөрү кагыйдәләре белән таныштыруны дәвам итү,урамда дөрес йөрергә өйрәтү, җәяүлеләр өчен булган кагыйдәләрне- хәрәкәт итүче транспортка юл читен­нән каршы бару, юлны аркылы чыгу тәртибен аңлату , юл билгеләре турындагы белемнәрен ныгыту, балаларның бер берсенә игътибарлы, ярдәмчел булуына ирешү.

Шөгыльгә кадәр эшләнәсе эшләр: рәсемнәр карау, юл бил­геләре белән танышу.

Шөгыль барышы.

Т:Балалар ,бүген без сезнең белән авылыбызның урамнарын күзәтербез .Бу урын безнең бакчага якын.Бу урам авылыбызның үзәк урамы. Ул киң , юлы асфальтланган .Машиналар йөри торган бу юл ничек атала? Б:Шоссе юл.

Т:Дөрес балалар .Җәяүлеләр йөри торган юл тратуар дип йөртелә . Юлның ике ягына йортлар ,кибет , мәктәп һәм башка биналар урнашкан.Юлдан күп төрле машиналар тракторлар, автобуслар үтә. Әйдәгез ,хәзер үзебезгә таныш булган транспорт төрләрен әйтеп карыйк әле .(балалар җавабы).

Т:Әйе балалар,сез бик күп транспорт төрләрен беләсез икән. Юлда тәртип булсын өчен юл хәрәкәте кагыйдәләрен булдырылган. Ул кагыйдәләрне машина йөртүчеләр дә ,безнең кебек җәяүлеләр дә үтәргә тиеш.

Хәрәкәтне күзәтик әле. Машиналар ничә юнәлештә хәрәкәт итә.?

Б: Ике юнәлештә.

Т: Димәк,юл ике яклы дип атала.Ә җәяүлеләр транспортка каршы юл читеннән хәрәкәт итәргә тиешләр.Сез, игътибар белән күзәтсәгез дөрес бармаучы җәяүлеләрне күрерсез. Ә урамны аркылы чыгу өчен махсус билгеләнгән урын бармы?

Б: Юк.

Т :Дөрес ,шуңа күрә юлның ике юнәлештә дә хәрәкәт әйбәт күренгән урыныннан, якында транспорт булмаганда чыгарга , юлдан туп-туры барырга, башта сулга -ә юлның уртасына җиткәч, уңга карап куркыныч булмавына ышанырга кирәк.

Т: Балалар күрәсезме безгә якын гына урында берничә юл билгесе куелган. Хәзер мин сезгә конвертлар бирәм .Анда юл билгеләре салынган.Сез миңа нәк шундый билгене миңа табып күрсәтерсез,аларның ни өчен шушы урыңга куелганын,нәрсә аңлатуынәйтерсез.(дид.уен)

Бу билге мәктәп,балалар бакчасы янына куела. Ул-кисәтүче, юлда балалар дигәнне аңлатучы билге. Кисәтүче билге шулай ук шифаханә, куркыныч борылыш икәнен дә күрсәтә.

Мин дә әтием шикелле

Шофер булырга уйлыйм

Шуның өчен мин һәр вакыт

Машинам белән уйныйм

Тизрәк үсеп шофер булсам

Нишләргә белер идем

Урамдагы бар баланы

Утыртып йөрер идем.

Т:Ә хәзер бакчага кайтыйк.



